text: [{"text_idx": "#000004", "text": "Sameindu Tjo\u0301\u00f0ir hevur a\u0301sett dagin til fyribyrging av druknivanlukkum at vera a\u0301 hv\u00f8rjum a\u0301ri hin 25. juli, og skipar Svimjisamband F\u00f8roya fyri hesum a\u0301taki i\u0301 F\u00f8royum."}, {"text_idx": "#000005", "text": "Komandi vikuna ver\u00f0ur ljo\u0301s varpa\u00f0 a\u0301 altjo\u0301\u00f0a dagin til fyribyrging av druknivanlukkum, sum Sameindu Tjo\u0301\u00f0ir hevur a\u0301sett at vera a\u0301 hv\u00f8rjum a\u0301ri hin 25. juli."}, {"text_idx": "#000006", "text": "Eitt kunningara\u0301tak ver\u00f0ur sjo\u0301sett vi\u00f0 sergj\u00f8rdari heimasi\u0301\u00f0u sum mi\u00f0depli, og bla\u0301tt ljo\u0301s fer at ly\u0301sa upp bygningar og tunlar runt landi\u00f0, skrivar Svimjisamband F\u00f8roya, sum skipar fyri hesum a\u0301taki i\u0301 F\u00f8royum."}, {"text_idx": "#000007", "text": "Svimjisambandi\u00f0 sigur i\u0301 ti\u0301\u00f0indaskrivi, at tey skipa fyri a\u0301takinum vi\u00f0 hollum stu\u00f0li fra\u0301 serliga Betri Stu\u00f0ulsgrunninum, umframt fra\u0301 eini r\u00f8\u00f0 av \u00f8\u00f0rum go\u0301\u00f0um samstarvsfel\u00f8gum, i\u00f0 telja b\u00e6\u00f0i land, kommunur, stovnar, svimjihallir og fyrit\u00f8kur."}, {"text_idx": "#000008", "text": "Svimjisambandi\u00f0 er limur i\u0301 altjo\u0301\u00f0a li\u0301vbjargingarsambandinum ILS, sum samskipar hetta altjo\u0301\u00f0a tiltak i\u0301 li\u0301vbjargingarh\u00f8pi, har heimsheilsustovnurin WHO sum aftur er h\u00f8vu\u00f0ssamskipari av tiltakinum yvirh\u00f8vur, vegna Sameindu Tjo\u0301\u00f0ir."}, {"text_idx": "#000009", "text": "Try\u0301st a\u0301 kort fyri at si\u0301ggja meira (opnar i\u0301 Google Maps):"}, {"text_idx": "#000010", "text": "\u2013 Hav alti\u0301\u00f0 onkran vi\u00f0 t\u00e6r"}, {"text_idx": "#000011", "text": "I\u0301 a\u0301r er h\u00f8vu\u00f0sevni\u00f0 fyri degnum at \"gera eitt ting til at bjarga li\u0301vum\", og hava tey i\u0301 Svimjisambandinum valt at hava sum h\u00f8vu\u00f0sbo\u00f0skap fyri tiltakinum i\u0301 a\u0301r, \"hav alti\u0301\u00f0 onkran vi\u00f0 t\u00e6r\"."}, {"text_idx": "#000012", "text": "\u2013 Hetta ti\u0301 at vit vita fra\u0301 hagt\u00f8lum, at no\u0301gvar druknivanlukkur henda, ta\u0301 i\u00f0 fo\u0301lk eru einsam\u00f8ll. Hartil er bo\u00f0skapurin eisini, at l\u00e6ra sum flest at vera tryggir svimjarar og li\u0301vbjargarar, i\u00f0 alti\u0301\u00f0 hugsa um trygdina, ta\u0301 i\u00f0 vandi er fyri at kunna drukna, umframt at ansa eftir at serliga sma\u0301b\u00f8rn ikki hava ov l\u00e6tta atgongd til at kunna seta seg i\u0301 vanda."}, {"text_idx": "#000013", "text": "Eitt, sum WHO eisini leggur upp til, er at \"fara i\u0301 bla\u0301tt\" fyri at varpa ljo\u0301s a\u0301 hendan dag, vi\u00f0 at ly\u0301sa upp okkurt ey\u00f0kent vi\u00f0 bla\u0301um ljo\u0301si. Her hava tey fingi\u00f0 eina r\u00f8\u00f0 av samstarvsfel\u00f8gum i\u00f0 vilja ly\u0301sa upp bygningar og anna\u00f0, skrivar Svimjisamband F\u00f8roya."}, {"text_idx": "#000016", "text": "I\u0301 heimsh\u00f8pi drukna i\u0301 minsta lagi 236.000 fo\u0301lk a\u0301 hv\u00f8rjum a\u0301ri, harav helvtin eru undir 30 a\u0301r, og harav menn eru tv\u00e6r fer\u00f0ir sannli\u0301kari at drukna enn kvinnur, siga tey i\u0301 Svimjisambandinum."}, {"text_idx": "#000017", "text": "I\u0301 F\u00f8royum drukna umlei\u00f0 try\u0301 fo\u0301lk fo\u0301lk um a\u0301ri\u00f0, samb\u00e6rt skra\u0301seting hja\u0301 Landsl\u00e6knanum si\u0301\u00f0ani 2000. Tilsamans er talan um 45 fo\u0301lk, harav 12 vo\u0301ru undir 30 a\u0301r (27%) og harav 41 vo\u0301ru kallkyn (91%)."}, {"text_idx": "#000018", "text": "Lutfalsliga er hetta tali\u00f0 sera h\u00f8gt, at seks fo\u0301lk drukna hv\u00f8rt a\u0301r fyri hv\u00f8rjar 100.000 i\u0301bu\u0301gvar i\u0301 landinum, sum er vanliga samanberingin, siga tey i\u0301 Svimjisambandinum."}, {"text_idx": "#000019", "text": "Til samanberingar vo\u0301ru t\u00f8l hja\u0301 n\u00f8krum av okkara n\u00e6rmastu grannalondum i\u0301 2019 0,60 fyri I\u0301sland, 0,79 fyri Noreg, 0,49 fyri Skotland, 0,44 fyri Danmark, 0,68 fyri Sv\u00f8ri\u0301ki, og 0,44 fyri Ty\u0301skland."}, {"text_idx": "#000021", "text": "Millum druknivanlukkurnar i\u0301 F\u00f8royum i\u0301 a\u0301\u00f0urnevnda ti\u0301\u00f0arskei\u00f0num var ein i\u0301 svimjihyli, triggjar a\u0301 havinum, minst 13 vo\u0301ru vi\u00f0 kaikant, og restin var a\u0301 ymsan ha\u0301tt n\u00e6r landi a\u0301 v\u00f8tnum, a\u0301um og sjo\u0301gvi."}, {"text_idx": "#000022", "text": "\u2013 Ta\u00f0 er ikki beinlei\u00f0is skra\u0301sett - men vitan um hesar ymisku druknivanlukkur sigur okkum, at tey sum drukna, ofta vo\u0301ru einsam\u00f8ll, ta\u0301 i\u00f0 vanlukkan hendi. Stutt sagt kann sigast, at tey sum drukna i\u0301 F\u00f8royum, eru serliga tilkomnir menn, sum fara einsamallir onkunsta\u00f0ni, har vandi er fyri at kunna drukna, skrivar Svimjisambandi\u00f0."}, {"text_idx": "#000023", "text": "No\u0301gv fleiri veri\u00f0 i\u0301 vanda fyri at drukna"}, {"text_idx": "#000024", "text": "\u2013 Men hesi t\u00f8l eru bara fyri tey sum drukna\u00f0u, tvs. har druknivanlukkan enda\u00f0i vi\u00f0 dey\u00f0a. Tey eru no\u0301gv fleiri, sum hava veri\u00f0 i\u0301 vanda fyri at drukna to\u0301 uttan at doyggja."}, {"text_idx": "#000025", "text": "I\u0301 f\u00f8royskari Gallup-kanning i\u0301 2018 svara\u00f0u 20% av teimum spurdu \u201cJa\u201d til spurningin \u201cHevur tu\u0301 nakranti\u0301\u00f0 veri\u00f0 i\u0301 vanda fyri at drukna?\u201d, og i\u0301 tilsvarandi kanning i\u0301 2021 vo\u0301ru tey 16%."}]